ગુજરાત રાજ્યનાં તમામ સરકારી ગોદામોમાં ચાલતી ગેરરીતિને રોકવા માટે તેને આધુનિક ટેક્નોલોજીથી જોડવામાં આવશે. નવા વર્ષમાં આ વિભાગને ટેક્નોલોજીથી સજ્જ કરવાનું આયોજન છે. તમામ સરકારી ગોડાઉનોને ક્લોઝ સર્કિટ ટીવી (સીસીટીવી) કેમેરાથી સજ્જ કરવામાં આવશે. જ્યારે ગોડાઉનમાં માલ ભરવા આવતાં અને ગોડાઉનમાંથી માલ લઈ જતાં વાહનો તથા માલ કાઢવા માટે વપરાતાં તમામ વાહનોમાં આધુનિક જીપીએસ સિસ્ટમ લગાડવામાં આવશે ને તેનું મોનિટરિંગ કરવામાં આવશે.